CELEX: 32020D1202
Language: lv
Date: 2020-08-14 00:00:00
Title: Komisijas Īstenošanas lēmums (ES) 2020/1202 (2020. gada 14. augusts), ar ko izbeidz antidempinga procedūru attiecībā uz Ķīnas Tautas Republikas izcelsmes spraudīšu un skavu importu un piemēro uzraudzību Ķīnas Tautas Republikas izcelsmes spraudīšu un skavu importam

17.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 269/40
               
            
         KOMISIJAS ĪSTENOŠANAS LĒMUMS (ES) 2020/1202
         (2020. gada 14. augusts),
         ar ko izbeidz antidempinga procedūru attiecībā uz Ķīnas Tautas Republikas izcelsmes spraudīšu un skavu importu un piemēro uzraudzību Ķīnas Tautas Republikas izcelsmes spraudīšu un skavu importam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 9. panta 1. punktu,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (2), un jo īpaši tās 56. panta 5. punktu,
         tā kā:
         1.   PROCEDŪRA
         
         
                     (1)
                  
                  
                     Eiropas Komisija (“Komisija”) 2019. gada 18. decembrī sāka antidempinga procedūru attiecībā uz Ķīnas Tautas Republikas izcelsmes spraudīšu un skavu importu, publicējot paziņojumu par procedūras sākšanu Eiropas Savienības Oficiālajā Vēstnesī (3).
                  
               
                     (2)
                  
                  
                     Izmeklēšanu sāka pēc tam, kad sūdzību iesniedza seši ES ražotāji: Atrom Impex srl (Rumānija), Bizon Int. Sp. z.o.o. (Polija), Ergo Staples (Horvātija), Grupodesa (Spānija), Omer SpA (Itālija) un Velo srl (Itālija), (“sūdzības iesniedzēji”), kas pārstāv vairāk nekā 50 % no Savienības kopējā spraudīšu un skavu ražošanas apjoma. Sūdzībā bija ietverti pierādījumi par dempingu un no tā izrietošu būtisku kaitējumu, un tie tika atzīti par pietiekamiem, lai sāktu izmeklēšanu.
                  
               
                     (3)
                  
                  
                     Paziņojumā par procedūras sākšanu Komisija aicināja ieinteresētās personas pieteikties, lai tās varētu piedalīties izmeklēšanā. Turklāt Komisija par izmeklēšanas sākšanu atsevišķi informēja sūdzības iesniedzējus, citus zināmos Savienības ražotājus, zināmos ražotājus eksportētājus, Ķīnas iestādes, zināmos importētājus, piegādātājus, lietotājus un tirgotājus, kā arī zināmās attiecīgās apvienības un aicināja tos piedalīties.
                  
               
                     (4)
                  
                  
                     Paziņojumā par procedūras sākšanu noteiktajā termiņā visām ieinteresētajām personām bija iespēja sniegt piezīmes par izmeklēšanas sākšanu un pieprasīt uzklausīšanu Komisijā un/vai pie tirdzniecības procedūru uzklausīšanas amatpersonas.
                  
               2.   SŪDZĪBAS ATSAUKŠANA UN PROCEDŪRAS IZBEIGŠANA
         
         
                     (5)
                  
                  
                     Sūdzības iesniedzēji 2020. gada 24. jūnijā informēja Komisiju, ka ir atsaukuši sūdzību.
                  
               
                     (6)
                  
                  
                     Saskaņā ar Regulas (ES) 2016/1036 9. panta 1. punktu procedūru var izbeigt, ja sūdzība ir atsaukta, ja vien šāda izbeigšana nav pretrunā Savienības interesēm.
                  
               
                     (7)
                  
                  
                     Izmeklēšanā netika atklāti apsvērumi, kas liecinātu, ka lietas turpināšana būtu Savienības interesēs. Tomēr Komisija ņēma vērā arī ASV Tirdzniecības departamenta 2020. gada 26. maija konstatējumu antidempinga un antisubsidēšanas izmeklēšanā attiecībā uz konkrētu sastiprinātu tērauda skavu, kas ir attiecīgā ražojuma veids, importu no Ķīnas Tautas Republikas. Ņemot vērā potenciālo risku par tirdzniecības plūsmu novirzēm nākotnē, Komisija izvērtēs attiecīgā ražojuma importa no Ķīnas statistikas tendences 24 mēnešu laikposmā no šā lēmuma publicēšanas dienas. Tas ļaus Komisijai izvērtēt iespējamo nepieciešamību sākt jaunu izmeklēšanu saskaņā ar pamatregulas prasībām.
                  
               
                     (8)
                  
                  
                     Tādēļ Komisija secina, ka antidempinga procedūra attiecībā uz Ķīnas Tautas Republikas izcelsmes spraudīšu un skavu importu Savienībā būtu jāizbeidz, pasākumus nenosakot.
                  
               
                     (9)
                  
                  
                     Ieinteresētās personas tika attiecīgi informētas, un tām tika dota iespēja sniegt piezīmes. Neviena ieinteresētā persona pret izbeigšanu neiebilda.
                  
               
                     (10)
                  
                  
                     Šis lēmums ir saskaņā ar atzinumu, ko sniegusi komiteja, kas izveidota ar Regulas (ES) 2016/1036 15. panta 1. punktu, un Muitas kodeksa komiteja, kas izveidota ar Regulas (ES) Nr. 952/2013 285. pantu,
                  
               IR PIEŅĒMUSI ŠO LĒMUMU.
         
            1. pants
            Tiek izbeigta antidempinga procedūra attiecībā uz Ķīnas Tautas Republikas izcelsmes spraudīšu un skavu importu, ko pašlaik klasificē ar KN kodiem ex 7317 00 20, ex 7317 00 60, ex 7317 00 80, ex 7326 20 00, ex 7616 10 00, 8305 20 00, un ex 8308 10 00 (Taric kodi 7317002040, 7317006040, 7317008040, 7326200040, 7616100040 un 8308100040).
         
         
            2. pants
            
               Taric kodi, kas minēti 1. pantā, vai visi turpmākie līdzvērtīgie kodi, ir atvērti 24 mēnešus no šā lēmuma publicēšanas dienas, lai Komisija varētu uzraudzīt spraudīšu un skavu importa statistikas tendences saskaņā ar Regulas (ES) Nr. 952/2013 56. panta 5. punktu.
         
         
            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 14. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 176, 30.6.2016., 21. lpp.
         
         
            (2)  OV L 269, 10.10.2013., 1. lpp.
         
         
            (3)  OV C 425, 18.12.2019., 21. lpp.